KOMMISSIONENS GENNEMFØRELSESAFGØRELSE (EU) 2020/1179

af 6. august 2020

om ændring af bilag I til beslutning 2009/177/EF for så vidt angår status for Åland i Finland for så vidt angår et overvågningsprogram for egtvedsyge (VHS), status for Estland for så vidt angår et overvågnings- og udryddelsesprogram for egtvedsyge (VHS) og infektiøs hæmatopoietisk nekrose (IHN), status for Kroatien med hensyn til koi herpesvirussygdom (KHV) og status for visse områder i Det Forenede Kongerige med hensyn til infektion med Bonamia ostreae

(meddelt under nummer (2020) 5303)

(EØS-relevant tekst)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets direktiv 2006/88/EF af 24. oktober 2006 om dyresundhedsbestemmelser for akvakulturdyr og produkter deraf og om forebyggelse og bekæmpelse af visse sygdomme hos vanddyr (1), særlig artikel 44, stk. 1 og 2, og artikel 53, stk. 3, sammenholdt med artikel 131 i aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab (2), og

ud fra følgende betragtninger:

(1) Bilag I til Kommissionens beslutning 2009/177/EF (3) indeholder en liste over medlemsstater, zoner og segmenter, der er omfattet af godkendte overvågnings- eller udryddelsesprogrammer for visse sygdomme, der er opført i del II i bilag IV til direktiv 2006/88/EF.

(2) Den kompetente myndighed i Finland har meddelt Kommissionen, at den har gennemført alle udryddelsesforanstaltningerne i det igangværende program for egtvedsyge (VHS) i Åland og har påbegyndt de efterfølgende overvågningsforanstaltninger, med henblik på at den kan blive erklæret et sygdomsfrit område. Åland bør derfor udgå af del B i bilag I til beslutning 2009/177/EF og bør i stedet opføres i del A i samme bilag som genstand for et godkendt overvågningsprogram.

(3) Den kompetente myndighed i Estland forelagde Kommissionen et overvågnings- og udryddelsesprogram for VHS og infektiøs hæmatopoietisk nekrose (IHN) til godkendelse og anmodede om, at de områder, der er omfattet af programmet, opføres i bilag I til beslutning 2009/177/EF.

(4) De områder i Estland, der er omfattet af overvågningsforanstaltninger vedrørende VHS og IHN, bør opføres i del A i bilag I til beslutning 2009/177/EF, mens et segment, der er inficeret med IHN, og som er omfattet af udryddelsesforanstaltningerne mod denne sygdom, bør opføres i del B i bilag I til beslutning 2009/177/EF.

(5) Det meste af Kroatiens område er opført i del C i bilag I til beslutning 2009/177/EF som værende erklæret frit for koi-herpesvirussygdom (KHV). Kroatiens kompetente myndighed underrettede Kommissionen om flere udbrud af KHV inden for det geografiske område, der er opført på listen, og oplyste, at denne status som sygdomsfri med hensyn til KHV bør trækkes tilbage. Kroatien bør derfor udgå af listen.

(6) I henhold til artikel 127, stk. 1, i aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab finder EU-retten anvendelse på og i Det Forenede Kongerige i den overgangsperiode, der er fastsat i samme aftale. Overgangsperioden udløber den 31. december 2020.

(7) Det Forenede Kongeriges kompetente myndighed underrettede Kommissionen om flere udbrud af Bonamia ostreae på sit område, herunder i områder, der på nuværende tidspunkt er opført i del C i bilag I til beslutning 2009/177/EF som værende erklæret frie for denne sygdom, og anførte, at status som sygdomsfri med hensyn til Bonamia ostreae bør trækkes tilbage for disse områder. Disse områder bør derfor udgå af listen.

(8) Bilag I til beslutning 2009/177/EF bør derfor ændres.

(9) Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —

VEDTAGET DENNE AFGØRELSE:

Artikel 1 I del A i bilag I til beslutning 2009/177/EF affattes rækkerne i tabellen med egtvedsyge (VHS) og infektiøs hæmatopoietisk nekrose (IHN) således: Sygdom Medlemsstat ISO-kode Områdets geografiske afgrænsning under et overvågningsprogram (medlemsstat, zoner eller segmenter) »Egtvedsyge (VHS) Estland EE Hele landet Finland FI Åland Infektiøs hæmatopoietisk nekrose (IHN) Estland EE Hele landet, med undtagelse af det segment, der omfatter akvakulturbruget Neli Elementi OÜ (godkendelse nr. 05/VV/KK01)«.

Artikel 2 I del B i bilag I til beslutning 2009/177/EF foretages følgende ændringer: 1) Angivelsen om Finland udgår af rækken vedrørende egtvedsyge (VHS). 2) Rækken for infektiøs hæmatopoietisk nekrose (IHN) affattes således: Sygdom Medlemsstat ISO-kode Områdets geografiske afgrænsning under et udryddelsesprogram (medlemsstat, zoner eller segmenter) »Infektiøs hæmatopoietisk nekrose (IHN) Estland EE Segmentet der omfatter akvakulturbruget Neli Elementi OÜ (godkendelse nr. 05/VV/KK01)«.

Artikel 3 I del C i bilag I til beslutning 2009/177/EF udgår angivelsen for Kroatien fra rækken vedrørende koi-herpesvirussygdom (KHV).

Artikel 4 I del C i bilag I til beslutning 2009/177/EF ændres følgende i rækken »Infektion med Bonamia ostreae«, i angivelsen for Det Forenede Kongerige, i kolonnen med overskriften »Det sygdomsfrie områdes geografiske afgrænsning (medlemsstat, zoner eller segmenter)«: 1) Følgende undtagelse indsættes som punkt 7 for Storbritannien: »Dornoch Firth, farvandet vest for linjen trukket fra NH808873 til NH835857 (Ordnance Survey Landranger 1:50 000-serien) til middelhøjvandsmærke«. 2) Følgende undtagelse indsættes som punkt 8 for Storbritannien: »Lynn of Lorn, Loch Creran og Loch Etive: Havfarvande sydøst for øen Lismore, der er beliggende inden for en cirkel med en radius på 7 258 m fra punkt NM873391 (Ordnance Survey Landranger 1:50 000-serien), herunder tidevandsområderne Loch Etive og Loch Creran til middelhøjvandsmærke«. 3) Følgende tekst udgår: Jerseys kystområde: »Jerseys kystområde: Området består af tidevandszonen og det umiddelbare kystområde mellem øen Jerseys middelhøjvandsmærke og en imaginær linje trukket tre sømil fra øen Jerseys middellavvandsmærke. Området ligger i den normannisk-bretonske bugt på Kanalens sydside.«

Artikel 5 Denne afgørelse er rettet til medlemsstaterne.

Udfærdiget i Bruxelles, den 6. august 2020. På Kommissionens vegne Stella KYRIAKIDES Medlem af Kommissionen

(1) EUT L 328 af 24.11.2006, s. 14.

(2) EUT L 29 af 31.1.2020, s. 7.

(3) Kommissionens beslutning 2009/177/EF af 31. oktober 2008 om gennemførelse af Rådets direktiv 2006/88/EF for så vidt angår overvågnings- og udryddelsesprogrammer og status som sygdomsfri for medlemsstater, zoner og segmenter (EUT L 63 af 7.3.2009, s. 15).